Grumman F-14 Tomcat

F-14 Tomcat er en amerikansk toseters avskjæringsjager beregnet på bruk fra hangarskip. Det ble utviklet av produsenten Grumman og har vært i tjeneste i den amerikanske marinen og er fremdeles i tjeneste i det iranske luftforsvaret.

Flyet, som er et tyngre jagerfly, var hovedflyet i US Navy i en årrekke, supplert av F-18 Hornet. F-14 kunne ta mange forskjellige typer oppdrag, og regnes derfor som en multirollejager, selv om spesialiteten er avskjæring. En egen missiltype - AIM-54 Phoenix - fungerer kun på F-14. Kombinasjonen av Phoenix missilen og AN/AWG-9 radaren gjorde at man hadde verdens første luftvåpen-system som kunne angriper flere mål samtidig.

F-14 ble fra slutten av 1990-tallet gradvis erstattet av F/A-18E/F Super Hornet i US Navy og ble tatt ut av amerikansk tjeneste i september 2006. Flyene i Iran mangler reservedeler og er derfor sannsynligvis i dårlig stand. Det har forøvrig blitt rapportert at flyet fremdeles benyttes av Iran.

 Historie og utvikling 
Marinen var på jakt etter et nytt jagerfly etter F-4. Opprinnelig var F-111B tenkt som US Navys nye jagerfly, men dette prosjektet strandet, og flyet avbestilt i 1968. F-14 kom fra det amerikanske jagerflyprogrammet VFX, styrt av den amerikanske marinen, hvor Grumman 12. januar 1969 ble tildelt kontrakt. Den første prøveflygningen var 21. desember 1970.Jane's All The World's Aircraft 1993-94

Opprinnelig var rammen for programmet 497 fly, inkludert en førproduksjonsserie på 12 fly, men programmet ble utvidet inn på 1990-tallet, og 28 skvadroner med F-14 var berammet operative før slutten av 1987. Disse inkluderte to treningsskvadroner og fire reserveskvadroner. De var fordelt på 12 hangarskip og flybasene ved Miramar i California, Oceana i Virginia og Dallas i Texas. Det totale antallet fly levert før 1987 var 577.

De første F-14A kom i tjeneste med skvadronene VF-1 og VF-2 i oktober 1972.

De siste F-14 gikk ut av amerikansk tjeneste i 2006 da de ble byttet ut med F/A-18E/F Super Hornet.

 Varianter 


F-14A Opprinnelig variant, levert til US Navy og Iran. Total 577 stykker bygget, hvorav 32 ble bygget om til F-14B-standard og 18 til F-14D(R).
F-14MMCAP Tidligere kjent som F-14++.  Et amerikansk forslag om å oppgradere 250 F-14A med bedre avionikk.
F-14B Kjent som F-14A(Plus) fram til 1991. Denne hadde lignende motor som i F-16 og F-15, og var et midlertidig tiltak fram til F-14D kom på banen. De var i produksjon fra 1987 til 1990. Et antall F-14A ble også bygget om til F-14B-standard.
F-14A/B Upgrade En oppgradering foretatt på alle eksisterende F-14B pluss de F-14A som fremdeles var i produksjonen. Noen forbedringstiltak fra F-14D ble innført på disse, blant annet chaff-dispenser, forbedret datamaskin og forhåndstiltak for å integrere fremtidige våpensystemer.
F-14D Forbedret versjon med blant annet AN/AGP-17 radar, NACES-seter og lysforsterkerkompatibel cockpit. Denne versjonen hadde også mulighet til å bære både AIM-120 AMRAAM og AIM-54C Phoenix. Dette programmet ble kansellert underveis av kostnadshensyn, men et antall kom i tjeneste.

 Spesifikasjoner 
right

 Dimensjoner F-14A F-14D Vingespenn 19,54 m 19,54 m Lengde 19,10 m 19,10 m Høyde 4,88 m 4,88 m  Vingeareale 52,50 m² 52,50 m² Nettovekt 18 190 kg 18 950 kg Ytelser   Topphastighet 2 485 km/t 1 997 km/t Maksimal lastet vekt 32 098 kg 33 725 kg Operativ radius 1 233 km (med 6× AIM-7 og 4× AIM-9) 1 995 km (med 4× AIM-7 og 4× AIM-9) Annet Motor 2× Pratt & Whitney TF30-P-412 turbofan(93,0 kN hver med etterbrenner) 2× General Electric F110-GE-400 turbofan(102,8 kN hver med etterbrenner) Bestykning 1× GE M61A1 Vulcan 20 mm kanon 1× GE M61A1 Vulcan 20 mm kanon

Kilde: The International Directory of Military Aircraft 2000/01, ISBN 1-875671-49-8

 Kilder 

 Eksterne lenker 



 GlobalSecurity.org om F-14 (engelsk)
 Federation of American Scientists page (engelsk)
 Home of M.A.T.S. (engelsk)
 F-14 FAQ (engelsk)
 AerospaceWeb page (engelsk)
 F-14B Tomcat photos from USS Enterprise (CVN-65) (engelsk)
 F-14 Videos (engelsk)
 Navy.mil – Standard Aircraft Characteristics: F-14D Tomcat (engelsk)
 VF-143 Pukin Dogs AG101 Final Flight photos (engelsk)
 Tomcat Alley – The F-14 Website (engelsk)
  (engelsk)
   (engelsk)
 GlobalSecurity.org F-14 in Combat (engelsk)
 U.S. Air-to-Air Victories during the Cold War, Wars in Yugoslavia, and Anti-Terror War (engelsk)
 Service of F-14 Tomcat with US Navy (engelsk)
 Iranian Air Force F-14 (engelsk)

Kategori:Jagerfly fra USA
Kategori:Fly med variabel vingegeometri
Kategori:Tomotors jetdrevne luftfartøy
Kategori:Grumman-luftfartøy